钦定古今图书集成/理学汇编/文学典/第247卷 > 《三才图会》〈诗馀图谱下〉 > 《望海潮》前段十一句五韵五十三字后段
## 钦定古今图书集成/理学汇编/文学典/第247卷 > 《三才图会》〈诗馀图谱下〉 > 《望海潮》前段十一句五韵五十三字后段

十一句，六韵五十四字。

◒○○●〈首句四字〉◒○○●〈二句四字〉◒○◓●○○〈三句六字
平韵起〉◒●◓○〈四句四字〉◒○◓●〈五句四字〉◒○◓●○○
〈六句六字平叶〉◒●●○○〈七句五字平叶〉●◓○●●〈八句五字〉◒●
○○〈九句四字平叶〉◓●○○〈十句四字〉◓○○●●○○〈十一句七
字平叶〉　◒○◓●○○〈起句六字平叶〉●◒◒●●〈二句五字〉◒
●○○〈三句四字平叶〉◒●◓○〈四句四字〉◒○◓●〈五句四字〉◒○
◓●○○〈六句六字平叶〉◒●●○○〈七句五字平叶〉●◓○●●
〈八句五字〉◒●○○〈九句四字平叶〉◒●○○〈十句四字〉◓○○●●
○○〈十一句七字平叶〉

词　　　　　　　　　　　　　·秦观

“梅英疏淡，冰澌溶泄，东风暗换年华。金谷俊游，铜驼
巷陌，新晴细履平沙。长记误随车。正絮翻蝶舞，芳思
交加。柳下桃蹊，乱分春色到人家。”　西园夜饮鸣笳。
有华灯碍月，飞盖妨花。兰苑未空，行人渐老，重来是
事堪嗟。烟暝酒旗斜。但倚楼极目，时见栖鸦。无奈归
心，暗随流水到天涯。